ורד כהן ברזילי

ורד סוזאן כהן ברזילי (נולדה ב-12 ביולי 1974) היא יזמת חברתית, סופרת, משוררת,עיתונאית, פובליציסטית, ופעילת זכויות האדם. מייסדת ומו"לית של Novel Rights, הוצאה לאור המבוססת על ז'אנר ספרות זכויות האדם. מייסדת מרכז מדיה נשים וממייסדות תא העיתונאיות. כתביה פורסמו במדינות רבות כולל מדינות במזרח התיכון כעיראק, מרוקו ואחרות. היא מרצה בישראל ובעולם בנושאי ספרות זכויות האדם, יזמות, חלל וקידום נשים. נבחרה לאחת מ-80 הפנים של תוכנית המנהיגות (IVLP) של מחלקת המדינה האמריקאית לצד אנואר סאדאת, טוני בלייר, ג'סינדר ארדרן ומרגרט תאצ'ר. הייתה כתבת הבריאות עם הקמת חדשות 10. ורד כהן ברזילי נולדה בתל אביב, להורים יוצאי טורקיה ועיראק. אביה, אדוארד, עלה לישראל בתחילת שנות ה-50 של המאה ה-20 יחד עם העלייה הגדולה מעיראק ושימש כחשב ומנהל חשבונות ראשי בין היתר בקונצרן כור. בצה"ל שירתה כרכזת ביטחון שדה-מודיעין ביחידת המחשבים ממר"ם. את הקריירה התקשורתית התחילה כהן ברזילי בשנת 1995 כתחקירנית וצלמת סטיל'ס במערכת "זאפ לראשון" . היא למדה תקשורת בבית הספר "כותרת" לעיתונאות ותקשורת. בשנים 1995–1997 עבדה ככתבת תרבות ברשת ב' של קול ישראל. היא הפיקה פרויקטים מיוחדים בתחנת 88FM וייסדה פינת ספרות ששודרה בתוכנית "מה יהיה" עם יואב גינאי. לאחר מכן, כהן ברזילי עבדה כרכזת מערכת בתוכנית "ערב חדש" וכמפיקה ראשית בתוכנית "מה בוער" עם רזי ברקאי בגלי צה"ל. בשנת 2001 מונתה לכתבת משפט ופלילים באתר "וואלה" והייתה מכתבי האינטרנט הראשונים בארץ. בתחילת 2003 עם הקמת חדשות 10 החלה לעבוד שם ככתבת בריאות. בביקורת טלוויזיה שפורסמה ב-21.3.2003 במדור ערוצים בידיעות אחרונות כתב עליה שי גולדן "שתי תגליות מסתמנות בסגל המוכשר...; ורד כהן, כתבת הבריאות, שכל אייטם קטן שלה הוא בונבון". אירועים מרכזיים שסיקרה ככתבת: משפט מרואן ברגותי, משפט הרצח של אסף שטיירמן, פרשת המעילה של אתי אלון והבנק למסחר, התפרצות נגיף הסארס בעולם. כהן ברזילי מפרסמת טורי דעה בנושאים מגוונים בתקשורת המסורתית והדיגיטלית. כתוצאה מדיווח מזירות פיגועים רבות במסגרת עבודתה כעיתונאית, הופיעו אצל ורד תסמיני פוסט טראומה. לאור זאת, היא החליטה לזנוח את עבודתה העיתונאית ובשנת 2009 עברה לעבוד בארגון זכויות האדם הבינלאומי אמנסטי אינטרנשיונל. שם שימשה בין היתר כחברת ועד ב"אמנים למען אמנסטי" הבינלאומי. היא קידמה ספרים העוסקים בזכויות האדם (לפני הפרידה מאת גבריאלה אמברוסיו, כולנו נולדים חופשיים, Freedom, Free ועוד), ועבדה על קמפיינים תרבותיים התומכים בעבודת הארגון לצד U2, יוקו אונו ועוד. היא הפיקה תערוכת איורים מקוריים מבריטניה אשר פורסמו בספר "כולנו נולדים חופשיים". התערוכה הוצגה במשך מספר חודשים במוזיאון גוטמן בתל אביב. יזמה הענקת פרס מיוחד על פעילות למען נשים לזמרת הארגנטינאית מרסדס סוסה בעת הופעתה בישראל. במסגרת עבודתה באמנסטי אינטרנשיונל פיתחה את ז'אנר ספרות זכויות האדם, אותו הציגה לראשונה בהקדמה לספר Freedom, אנתולוגיית סיפורים קצרים אשר פורסמו על ידי סופרים ידועי שם מכל העולם ברוח ההכרזה האוניברסלית לכל באי העולם. הספר יצא לאור לראשונה בבריטניה בהוצאת Mainstream בשיתוף עם ארגון זכויות האדם "אמנסטי אינטרנשיונל". ההקדמה:"כוחה העצום של הספרות", עסקה בקשר שבין נובלה איטלקית בשם: Prima di Lasciarsi "לפני הפרידה" מאת גבריאלה אמברוסיו לבין שינוי חברתי וזכויות האדם. הספר תורגם לשפות שונות ופורסם במדינות: בריטניה, ארצות הברית, קנדה, פולין, ספרד, אמריקה הלטינית, איטליה ועוד. באוגוסט 2010 התקיים דיון ראשון בנושא בפסטיבל הספרים באדינבורו ובמרץ 2012 הוא הוצג לראשונה באופן רשמי באוניברסיטת אוקספורד, במסגרת דיון בנושא כוחה של הספרות וזכויות האדם. הוצאת Novel Rights שכהן ברזילי הקימה בשנת 2011, מוציאה לאור סיפורים קצרים בפלטפורמה דיגיטלית, מדרבנת את הקוראים להפוך במהלך הקריאה מקוראים פאסיביים לאקטיביסטים באמצעות מידע רלוונטי על זכויות האדם ולינקים לפעולת הצלה ממוקדת. בין הכותבות אשר סיפוריהן יצאו לאור באנגלית בהוצאה Novel Rights, הסופרת האיראנית-קנדית, מרינה נעמת (הסיפור "ליילה") והסופרת הסרי לנקית-בריטית רומה טורנה ("לא ליד הילדים"). בנוסף לסיפורים, ההוצאה מקדמת את ז'אנר ספרות זכויות אדם בסדרת אירועים והרצאות בינלאומיים בשם: "כוחה של הספרות וזכויות אדם". כהן ברזילי הופיעה באוניברסיטאות וירידי ספרים בעולם, ביניהם באדינבורו, טורינו, מילאנו, וגלוויי, שם גם העבירה לראשונה קורס קיץ בנושא ספרות זכויות אדם. כתוצאה מפעילותה בתחום, אוניברסיטאות שונות אימצו יצרו קורסים אקדמיים בנושא ספרות זכויות אדם, והתפרסמו מחקרים בנושא באירופה ובמזרח התיכון. בשנת 2019 הוציאה כהן ברזילי לאור את ספר השירה "העוני עומד בגבו למצלמה"אסופת שירים חברתיים בנושא עוני אשר לקחו בה חלק משוררים ידועים כרוני סומק, שלומית כהן אסף, איריס אליה כהן, עידית ברק ועוד' היא יצאה גם בגרסה מקוונת באתר "המקום הכי חם בגיהנום".האסופה הציפה לראשונה את נושא הבושה הנלווית לעוני הגורמת לעניים להתבייש במצבם הכלכלי. בשנת 2023 הקריאה חברת הכנסת נעמה לזימי (עבודה) שירמתוך האסופה במליאת הכנסת בדיון שעסק בנושא הקמה של רשות למניעה של העוני. בשנת 2022 הוציאה כהן ברזילי רומן ראשון בשם"חשופיות" אשר עסק בנושא פוסט טראומה, ברומן חושפת כהן ברזילי את הפצעים האישים שלה מתקופת העסקתה ככתבת פלילים. הרומן יצא גם בגרסה מודפסת ובגרסה דיגיטלית. בשנת 2012 כהן ברזילי ייסדה את מרכז מדיה נשים בארגון "אנו" והייתה ממייסדות תא העיתונאיות במטרה לקדם נשים בתקשורת ונשים עיתונאיות. יחד עם חברותיה לתא העיתונאיות היא הקימה את מאגר הנשים המומחיות המקוון הראשון והגדול בארץ (מועצת החכמות), פעלה לשילוב נשים בכנסים יחד עם שיר נוסצקי ואלבום הפאנלים הגדולים. כהן ברזילי היא מוזמנת לעיתים לוועדת הכנסת לקידום מעמד האישה ושוויון בין המינים. תא העיתונאיות נבחר בינואר 2014 למקום 5 מתוך 100 המשפיעים ביותר בתקשורת בשנת 2015 על ידי מגזין פירמה של גלובס. בין השנים 2012–2016 כהן ברזילי הייתה מהפעילות למען הטמעת החלטת האו"ם 1325 בישראל.בעקבות הפעילות, מדינת ישראל אימצה תוכנית פעולה כוללת פעולה להחלטה 1325 ההחלטה התקבלה באופן רשמי גם בעיריית תל אביב בשנת 2016 ייסדה כהן ברזילי את Out of the Box, עסק חברתי בינלאומי לקידום יזמות וחדשנות בחינוך לחלל ולתעופה. היא פועלת בשיתוף פעולה עם סוכנויות חלל ביניהןסוכנות החלל האמריקאית נאס"א וסוכנות החלל הישראלית,ארגוני תעופה בינלאומיים ומשרד החינוך אשר אף אישר את התוכניות הדגל של החברה כהערכה חלופית לבגרות. כהן ברזילי זכתה בהוקרה מיוחדת מטעם העיר גבעתיים ומחוז תל אביב במשרד החינוך והסנטור של קליפורניה על פעילותה לקידום תחום היזמות והחינוך לחלל. היא משמשת משנת 2020 כמנטורית בסוכנות האו"ם לענייני החלל החיצון UNOOSAופועלת לקידום נערות ונשים בתחום החלל והתעופה. נשואה לשמואל ברזילי, ואם לשתי בנות. מתגוררת בגבעתיים. פאנל מנהיגות נשים בוועידת ישראל לנשים ועסקים, באתר יוטיוב פאנל על נשים בתקשורת - ועידת ישראל לנשים ועסקים, באתר יוטיוב חדשנות בחינוך בוועדת המעקב - שידורי החללית, באתר יוטיוב טל כרמון, ‏הדרך לשוויון עוד ארוכה, באתר דבר העובדים בארץ ישראל, 31 בדצמבר 2017 אתר הבית של Out of the Box (באנגלית) אלכסנדרה לוקש וניר כהן, תלמידי תיכון מגבעתיים זכו בתחרות של נאס"א, באתר ynet, 4 ביוני 2019 ורד כהן ברזילי, ‏דרושה: הגרסה הנשית של אילון מאסק, באתר onlife,‏ 08/11/2021 Barzilay, Vered Cohen (2012-12-14). "Chlad konfliktů a totality". Hospodářské noviny (בצ׳כית). נבדק ב-2017-07-08. https://al-aalem.com/article/46661-%D8%B1%D8%B3%D8%A7%D9%84%D8%A9-%D9%85%D9%86-%D9%85%D8%AB%D9%82%D9%81%D8%A9-%D9%8A%D9%87%D9%88%D8%AF%D9%8A%D8%A9-%D8%B9%D8%B1%D8%A7%D9%82%D9%8A%D8%A9-%D8%A7%D9%84%D8%A3%D8%AF%D8%A8-%D9%84%D9%85%D9%88 https://alantologia.com/tags/firid-kuxin-barzilai/ Zoe Gilllard, The Power of Literature and Human Rights - 2013 - Events - Centre for the Study of Human Rights - Home, www.lse.ac.uk (באנגלית) Socialize by Keren Litani (2015-06-07), Vered Cohen Barzilay | Social Enterprises as an opportunity to breaking the glass ceiling, נבדק ב-2017-07-08 https://eca.state.gov/ivlpparticipants/vered-cohen-barzilay נועם שגב, הנבחרת החדשה של ערוץ 10, באתר ynet, 29 בינואר 2003 ורד כהן-ברזילי‏, פרקליטו של ברגותי: ישראל דומה לשלטון פרעה, באתר וואלה, 4 באוקטובר 2002 ורד כהן ברזילי‏, רעי חורב הורשע ברצח אסף שטיירמן, באתר וואלה, 10 ביולי 2001 ורד כהן-ברזילי‏, "אתי אלון מעלה ב-254 מיליון שקל, לא ב-216 מיליון", באתר וואלה, 20 באוקטובר 2002 להפוך את טראומת המלחמה לאנרגיה שיכולה לשנות, באתר הארץ, 25 באוקטובר 2015 אירוע נשים למען נשים: "כולנו נולדות חופשיות" מתוך אתר אמנסטי אינטרנשיונל מרב יודילוביץ', לא באה לעשות פוליטיקה, באתר ynet, 22 באוקטובר 2008 Amnesty International, Freedom: Stories Celebrating the Universal Declaration of Human Rights, Broadway Books, 2011 Review: Before We Say Goodbye by Gabriella Ambrosio - Sophia Network, blog.sophianetwork.org.uk (ארכיון) https://soundcloud.com/lsepodcasts/literary-festival-2013-the-1 "Human Rights in Literature". Tamar Levi Official Site (באנגלית). אורכב מ-המקור ב-2018-02-07. נבדק ב-2017-07-08. The Power of Literature and Human Rights Vered Cohen-Barzilay (2013-03-12), Marina Nemat talk at "The Power of Literature and Human Rights" Novel Rights&LSE event, נבדק ב-2017-05-22 Associazione per i Diritti Umani (2016-01-10), Vered Cohen Barzilay a BookCity: il potere della letteratura e i diritti umani, נבדק ב-2017-07-12 Domenica 25, Camera del Lavoro, “Il Potere della Letteratura e i Diritti Umani” | Eco in città, www.ecoincitta.it (באיטלקית) Headlines - NUI Galway, www.nuigalway.ie (באנגלית) Loes van der voort, Incorporating the Impossible: Female Suicide Terrorism in Before We Say Goodbye. frame no. 27.1 May 2014 | 65–78 Vered Cohen Barzilay is the founder of Novel Rights: The Anti-terror Virtual Country, Jewish Business News, ‏2015-06-08 https://www.eventer.co.il/book ורד כהן ברזילי וסמדר זמיר, העוני עומד בגבו למצלמה, באתר "המקום הכי חם בגיהנום", 22 בפברואר 2019 https://www.instagram.com/reel/Co-IceSLXFP/?igshid=NWQ4MGE5ZTk%3D https://www.e-vrit.co.il/Product/25273/%D7%97%D7%A9%D7%95%D7%A4%D7%99%D7%95%D7%AA "און לייף | התקשורת הישראלית מחפשת אתכן, מועצת החכמות". נבדק ב-2017-07-12. מועצת החכמות | מרכז מדיה נשים, באתר www.wmci.org.il(הקישור אינו פעיל) דוד אברהם‏, תמיד אישה, באתר וואלה, 26 בפברואר 2014 הממשלה החליטה: הגיע זמן האישה | בחדשות | סלונה, באתר saloona.co.il https://www.e-vrit.co.il/Product/25273/%D7%97%D7%A9%D7%95%D7%A4%D7%99%D7%95%D7%AA https://www.youtube.com/watch?v=qO-6cBqaxGI הטלוויזיה החברתית | אימוץ החלטה 1325 בעיריית תל אביב-יפו, באתר הטלוויזיה החברתית https://www.flickr.com/photos/usembassyta/25117292087/in/photostream https://myemail.constantcontact.com/September-Citizen-Diplomacy-News.html?soid=1102154923730&aid=CuhV8XnnixU https://www.space.gov.il/activities-and-events/132262 https://www.wai.org/novi-support---test## ענת לב-אדלר, אחת על אחת, באתר "ידיעות אחרונות", 6 במאי 2021